Ernæringsrådet
Ernæringsrådet var et råd, der blev oprettet af Lægeforeningen i 1992; fra 1998 et statsligt organ under Fødevareministeriet. Rådet skulle styrke den videnskabelige indsats på ernæringsområdet ved at indsamle viden om sammenhængen mellem kost, sundhed og sygdom samt rådgive offentligheden, myndigheder og fødevareindustri om ernæringsmæssige forhold. Ernæringsrådet blev i 2005 erstattet af Motions- og Ernæringsrådet.